поискат да бъдат изслушани от Комисията и/или от служителя по изслушванията при търговските процедури. Jindal поиска изслушване от Комисията и то му беше предоставено.
 1.5. Подновяване на разследването на производителите износители
 (10)
 Комисията изпрати въпросник на Jindal и свързаните с него дружества и прикани другите производители износители да заявят своя интерес в срок от 15 дни от датата на публикуването на известието за подновяване.
 (11)
 Един индийски производител износител, Electrosteel Castings Limited, заяви интерес в рамките на срока, но той не беше засегнат от подновеното разследване, тъй като не подлежи на окончателното антидъмпингово мито, посочено в член 1 от Регламент за изпълнение (ЕС) 2016/388.
 (12)
 Други двама индийски производители износители, Electrotherm (India) Ltd и Tata Metaliks Limited, заявиха интерес след изтичането на срока. Тези дружества подлежат на ставката, приложима за „всички други дружества“ съгласно член 1 от Регламент за изпълнение (ЕС) 2016/388, която беше определена на равнището на индивидуалното антидъмпингово мито за Jindal — 14,1 % — в първоначалното разследване. Двете дружества са реализирали незначителни продажби в Съюза през периода на подновеното разследване относно изчерпването на ефекта от мерките. С оглед на факта, че тези дружества се отзоваха твърде късно, Комисията не им изпрати въпросник.
 1.6. Изготвяне на извадка от несвързани вносители
 (13)
 За да реши дали е необходимо изготвянето на извадка и ако е необходимо — да направи подбор, Комисията поиска от несвързаните вносители да предоставят информацията, посочена в известието за подновяване на разследването. Никой от тях не заяви интерес.
 1.7. Отговори на въпросника
 (14)
 Комисията изпрати въпросник на Jindal, на който дружеството отговори.
 1.8. Контролни посещения
 (15)
 Комисията потърси и провери цялата информация, която счете за необходима за целите на настоящото разследване. В съответствие с член 16 от основния регламент беше извършено контролно посещение в обектите на следното дружество: Jindal Saw Italia SpA, Trieste, Италия („Jindal Италия“). Jindal Италия е единственото дружество на територията на Съюза, което е свързано с Jindal (вж. раздел 3.1).
 1.9. Разгласяване
 (16)
 На 24 октомври 2018 г. Комисията изпрати на всички заинтересовани страни документ за разгласяване, съдържащ съществените факти и съображения, въз основа на които Комисията предложи да прекрати подновеното разследване. Заинтересованите страни бяха информирани за крайния срок, в който могат да представят своите коментари по отношение на разгласената информация. На разгласяването се отзоваха два субекта — заявителят и Jindal. Заявителят поиска изслушване от Комисията и то му беше предоставено. Представените от заинтересованите страни коментари бяха разгледани и взети под внимание, когато това бе обосновано.
 1.10. Периоди, обхванати от подновеното разследване относно изчерпването на ефекта от мерките
 (17)
 Периодът на подновеното разследване относно изчерпването на ефекта от мерките беше от 1 април 2017 г. до 31 март 2018 г. Разглежданият период беше от 1 април 2016 г. до 31 март 2018 г. Първоначалният разследван период беше от 1 октомври 2013 г. до 30 септември 2014 г.
 2. РАЗГЛЕЖДАН ПРОДУКТ
 (18)
 Разглежданият продукт се определя като тръби от пластичен чугун (наричан също „сферографитен чугун“), с изключение на тръбите от пластичен чугун без вътрешно и външно покритие („непокрити тръби“), класирани понастоящем в кодове по КН